Šie žymenys sergantiesiems ūminiu širdies nepakankamumu tiriami:
hospitalizuojant pacientą;
ruošiantis išrašyti iš stacionaro;
kiekvieno apsilankymo pas kardiologą metu.
Sergantiesiems lėtiniu širdies nepakankamumu ST2 rekomenduojama tirti atsižvelgiant į paciento būklę ir pagal rizikos grupę 1 kartą per metus/3–4 kartus per mėnesį arba kiekvieno apsilankymo pas kardiologą metu. Šio žymens vertinimas naudingas išskiriant pacientus, turinčius didelę riziką sirgti širdies nepakankamumu, pirminei ligos prevencijai. Pacientams, sergantiems širdies nepakankamumu, miokardo fibrozės žymuo ST2 parodo ne tik pakartotinos hospitalizacijos ar mirties galimybę, bet ir papildo plazmos natriuretinių peptidų suteikiamą informaciją. Naudojant apibendrintus skirtingų širdies žymenų tyrimų rezultatus, gaunami nepriklausomi ir vienas kitą papildantys duomenys, kurie pagerina sergančiųjų gydymo kokybę.